Túnsúran er fjölær jurt með einkynja blóm í sérbýli . Stöngullinn er gáraður , með alllöngum himnukenndum slíðrum um blaðfótinn , skertum í endann með oddmjóum flipum . Blómin eru mörg saman í klasaleitum blómskipunum út frá blaðöxlunum eða blaðstæðum stöngulsins . Blómin eru leggjuð , kvenblómin með þrem niðurvísandi blómhlífarblöðum og þrem uppréttum sem lykja um eina , þrístrenda frævu . Blöðin eru stakstæð , fjaðurstrengjótt , þau neðri stilkuð , blaðkan er örvarlaga með niðurvísandi eyrum , 2 - 8 sm á lengd en 1 - 2,5 sm á breidd . Lík túnsúru er hundasúran , en þessar tegundir þekkjast bezt á laufblöðunum . Túnsúran hefur blaðeyru sem vísa niður með stilknum , en blaðeyru hundasúrunnar eru útstæð . Hundasúran vex helzt þar sem jarðvegur er sendinn , á melum og í vegköntum , og myndar þar oft rauðleitar breiður . Túnsúra við Garðsárgil í Kaupangssveit árið 1963